Държавен вестник, бр. 3, 2021 г., стр. 15

БРОЙ  3	
Д Ъ Р Ж А В Е Н  В Е С Т Н И К 	
СТР.  15  
(4) Искането за откриване на процедура 
за оценка на проекти за преобразуване на 
висше училище, за откриване или преобра-
зуване на основни звена, филиали и колежи 
в държавните висши училища, за откриване 
на специалност от регулираните професии и 
на професионално направление включва и: 
1. доклад-самооценка, съдържащ коли-
чествена информация за изпълнението на 
критериите на агенцията за съответния вид 
процедура и документация към него, както и 
предложение за съответния капацитет, който 
е разпределен по образователно-квалификаци-
онни степени и по форми на обучение; 
2. доклад от висшето училище за изпъл-
нение на задължителните препоръки на ак-
редитационния съвет, дадени с решение от 
предходната процедура; 
3. протокол от решението на академичния 
съвет, съответно на научния съвет, за прие-
мане на документацията по т. 1 и 2; 
4. информация от висшето училище за 
неговата структура в съответствие със ЗВО.
(5) Докладът-самооценка по процедури за 
оценка на проекти за преобразуване на висше 
училище, за откриване или преобразуване на 
основни звена, филиали и колежи във висши 
училища включва информация за обстоятел-
ствата по чл. 77, ал. 3, т. 1 – 5 от ЗВО. 
(6) Докладът-самооценка по процеду-
ри за оценка на проекти за откриване на 
специалност от регулираните професии и 
на професионално направление включва 
информация за обстоятелствата по чл. 78, 
ал. 3, т. 1 – 7 от ЗВО. 
Чл. 48. Исканията и документацията по 
чл. 47 се изготвят в съответствие с критериите, 
процедурите и свързаната с тях документация, 
които са утвърдени от агенцията по реда на 
чл. 26. 
Чл. 49. (1) Искането за откриване на про-
цедура за оценка на проект се отправя до 
акредитационния съвет от организациите, 
органите и лицата по чл. 45. 
(2) Акредитационният съвет насочва иска-
нето за оценяване на проект към съответната 
постоянна комисия по област на висшето 
образование. 
(3) Постоянната комисия по област на 
висшето образование разглежда постъпилите 
искания за оценяване на проекти и прави 
предложение пред акредитационния съвет 
за откриване на процедура за оценяване на 
проекта или за отказ. 
(4) В едномесечен срок от постъпване на 
искането по ал. 1 акредитационният съвет: 
1. приема решение за откриване на проце-
дурата и насочва искането към съответната 
постоянна комисия по област на висше об-
разование; 
2. отказва откриване на процедурата, кога-
то заявителят не е представил необходимата 
информация по чл. 47 и 48. 
(5) С решението за откриване на процеду-
рата се определят и разходите по нея, които 
се заплащат от заявителя.
Чл. 50. Срокът за приключване на про-
цедурата за оценка на проект е 4 месеца и 
започва да тече от момента на заплащането 
на разходите от заявителя. 
Чл. 51. (1) С решението за откриване на 
процедура акредитационният съвет определя 
и постоянната комисия по област на висше-
то образование, която да внесе доклад за 
резултата от извършеното оценяване, като є 
изпраща искането. 
(2) Постоянната комисия от съответната 
област на висшето образование предлага на 
акредитационния съвет състав на експерт-
ната група и нейните задачи в съответствие 
с вида на процедурата и възлага на член от 
комисията да наблюдава процедурата. 
(3) Акредитационният съвет разглежда 
предложенията на постоянните комисии по 
области на висшето образование и създава 
експертни групи, като утвърждава техните за-
дачи в съответствие със заявените процедури.
Чл. 52. (1) Експертната група посещава 
институцията, която е направила искане 
за оценяване на проекта, по предварително 
съгласувана с висшето училище програма, в 
която се включва и запознаване с мнението 
на потребителите на кадри. По решение на 
съответната постоянна комисия експертната 
група може да осъществи своята дейност и 
чрез електронни средства за комуникация от 
разстояние.
(2) Експертната група изготвя и представя 
в постоянната комисия от съответната област 
на висшето образование доклад за извършената 
проверка по процедурата.
Чл. 53. (1) Постоянната комисия от съ-
ответната област на висшето образование 
подготвя доклад, който съдържа мотивирани 
констатации относно съответствието на пред-
ставените от висшето училище доказателства 
с критериите за оценяване на проект.
(2) Докладът за резултатите от извършено-
то оценяване се предоставя на оценяваната 
институция, която има право в 14-дневен 
срок от получаването му да даде становище 
относно фактически несъответствия в него. 
(3) След изтичането на срока по ал. 2 
постоянната комисия от съответната област 
на висше образование внася доклада в акре-
дитационния съвет.
(4) В случаите, когато акредитационният 
съвет установи, че доказателственият мате-
риал в доклада на постоянната комисия е 
недостатъчен или че предлаганите изводи не 
съответстват на констатираните факти и на 
доказателствата, той връща доклада за дора-
ботване от постоянната комисия.